CELEX: 62013TB0194
Language: hr
Date: 2017-10-18 00:00:00
Title: Predmet T-194/13 OST: Rješenje Općeg suda od 18. listopada 2017. – United Parcel Service protiv Komisije „Članak 165. Poslovnika — Propust Općeg suda da odluči — Intervencija u potporu stranke koja nije uspjela u sporu — Troškovi povezani s intervencijom — Izmjena zahtjeva tijekom postupka”

8.1.2018   
            
            
               HR
            
            
               Službeni list Europske unije
            
            
               C 5/41
            
         Rješenje Općeg suda od 18. listopada 2017. – United Parcel Service protiv Komisije
   (Predmet T-194/13 OST) (1)
   
   („Članak 165. Poslovnika - Propust Općeg suda da odluči - Intervencija u potporu stranke koja nije uspjela u sporu - Troškovi povezani s intervencijom - Izmjena zahtjeva tijekom postupka”)
   (2018/C 005/55)
   Jezik postupka: engleski
   
      Stranke
   
   
      Tužitelj: United Parcel Service, Inc. (Atlanta, Georgia, Sjedinjene Američke Države) (zastupnici: u početku A. Ryan, B. Graham, solicitors, W. Knibbeler i P. Stamou, odvjetnici, a zatim A. Ryan, W. Knibbeler, P. Stamou, A. Pliego Selie, F. Hoseinian i P. van den Berg, odvjetnici)
   
      Tuženik: Europska komisija (zastupnici: T. Christoforou, N. Khan, A. Biolan, N. von Lingen i H. Leupold, a zatim T. Christoforou, N. Khan, A. Biolan i H. Leupold, u svojstvu agenata)
   
      Intervenijent u potporu tuženiku: FedEx Corp. (Memphis, Tennessee, Sjedinjene Američke Države) (zastupnici: F. Carlin, barrister, G. Bushell, solicitor, i Q. Azau, odvjetnik, a zatim F. Carlin, G. Bushell i N. Niejahr, odvjetnici)
   
      Predmet
   
   Zahtjev podnesen na temelju članka 165. Poslovnika Općeg suda.
   
      Izreka
   
   
               1.
            
            
               Točka 223. presude od 7. ožujka 2017., United Parcel Service/Komisija, T-194/13, EU:T:2017:144, mijenja se na način da glasi: „Sukladno odredbama članka 134. stavka 1. Poslovnika, stranka koja ne uspije u postupku dužna je, na zahtjev protivne stranke, snositi troškove. Osim toga, u skladu s člankom 134. stavkom 2. Poslovnika, ako više stranaka ne uspije u postupku, Opći sud odlučuje o podjeli troškova. Budući da Komisija i intervenijent nisu uspjeli u postupku, valja, kao prvo, naložiti Komisiji snošenje vlastitih troškova kao i troškova tužitelja, osim troškova koji su povezani s intervencijom. Kao drugo, intervenijentu valja naložiti da osim vlastitih troškova snosi i one tužitelja povezane s njegovom”.
            
         
               2.
            
            
               Točka 2. izreke presude od 7. ožujka 2017., United Parcel Service/Komisija, T-194/13, EU:T:2017:144, zamjenjuje se sljedećim: „Europskoj komisiji nalaže se snošenje, osim vlastitih troškova, i troškova društva United Parcel Service, Inc., osim troškova koji su povezani s intervencijom”.
            
         
               3.
            
            
               Točka 3. izreke presude od 7. ožujka 2017., United Parcel Service/Komisija, T-194/13, EU:T:2017:144, zamjenjuje se sljedećim: „FedEx Corp. snosit će, osim vlastitih troškova, i troškove društva United Parcel Service, Inc. koji su povezani s njegovom intervencijom”.
            
         
               4.
            
            
               United Parcel Service, Inc., Komisija i FedEx snosit će vlastite troškove koji su povezani s ovim predmetom.
            
         
      (1)  SL C 147, 25. 5. 2013.